Էներգետիկ անվտանգության հարցերով փորձագետը նաև առաջարկեց չգերագնահատել «Եվրոատոմի» դերակատարումը ՀՀ-ԵՄ համաձայնագրի մեջ: «Ճիշտ է՝ այն երրորդ կողմ է հանդես գալիս, բայց միակ կազմակերպությունը, որն ի վիճակի է և իրավունք ունի երբևիցե վերահսկողություն իրականացնել Հայաստանի ատոմակայանում, ՄԱԳԱՏԷ-ն է, որը միջուկային էներգետիկայի միջազգային գործակալություն է: Մինչդեռ այդ կազմակերպությունն իր հրապարակած եզրակացության մեջ դրական էր գնահատել մեր ատոմակայանի անվտանգության մակարդակը, և ՀՀ ատոմակայանի 10 տարվա մոդեռնիզացիան տեղի է ունենում նախ և առաջ ՄԱԳԱՏԷ-ի համաձայնությամբ»,- ասաց նա: